【大跑道】無限美麗抖夠威力大
2024年05月28日 23:30
東網電視
更多新聞短片
周二朝只有「家樂飛駒」到大圈出試，助手踱一圈，灰馬身壯實淨，神態亦相當對辦。以下是心水推介：第2場「俏郎中」轉到呂廐進行第一課時候，我還以為自己睇錯了馬，向來重口難操控，該課首次加上交叉鼻箍試得淡定，之後每一課出跳同樣快慢由人，確認新配備相當啱用，亦因為狀態到位，縱使冇做大閘一樣照捧場。
第4場「高氣派」上季有好表現，今季一直留意佢，可是愈跑愈差，晨課更出現耷頭壞習慣，上仗賽前試閘加罩表現好，因此增添信心，耷頭情況亦少見了。上仗初跑泥地1650米僅負得第4名，表現出色，今仗落到五班，更抽到內檔起步，值得捧場。
第7場「無限美麗」轉戰泥地合適與否不得而知，但谷草三班1200差不多每兩周都舉行，下周三更有兩場賽事，變陣出招比較特別。再看「無限美麗」過往每每相隔兩、三周便上陣，這次抖足1個月轉戰泥地，更顯得極不尋常。以往試泥閘走勢不俗，擺明有計。